anall gaa ll àl ans 
UBUROZI 
Byateguwe na : Issa Ayubu 


Bisubirwamo na : Sibomana Mahmud 


KUROGA BISOBANURIKI? 


Umwe mubamenyi banditse dictioneri yicyarabu yitwa(LISANUL'ARAB)yavuze 
ko: 


ijambo “KUROGA” mu cyarabu bivuga “As Sihir”, bivuga ngo nigikorwa umuntu 
akora cyo kwiyegereza shitani no gusaba inkunga kuriwe,yongera avuga ati: 
KUROGA nuguhindura ikintu cyikinyoma ukagihinduramo ukuri imbere yamaso 
yabantu” 


Naho umusangirangendo Abbas(Imana imwishimire)aravuga ati: 
“uburozi nuguhindura ukuri mukinyoma” 
Ibyo byari ibisobanuro byijambo uburozi mu bitabo byindimi. 


Naho mu bitabo byidini,ibisobanuro by'ijambo uburozi(As Sihir) nkuko 
yabisobanuye uyu mumenyi mukuru witwa Fakhrudin AlRazi ko; 


“Ni buri kintu cyaba hatazwi impamvu,kikaba kumpamvu zidasanzwe no muricyo 
harimo uburiganya(Khidaa).” 


Naho umumenyi witwa sheikh Wahiyd Abdulsalaam Bali, umwanditsi wigitabo 
cyitwa “Al Saarim Al Batar fiy muhaarabat Al saharatul ashraar”, na “ Al Wigayat 
minal jinni wa shaytan” kandi ni umumenyi uzwi mu bumenyi bw'amajini 
nwamashitani n'ububurozi,akaba ari no mubamenyi bazwi mugusomera abarwayi 
bakoresheje gusoma Qor’an aravuga ati: 


“Uburozi ni: ubwumvikane hagati y'umurozi n’ijini akabwirizwa gukora ibiziririje 
cyangwa guhakana(iImana),iyo umurozi amaze gukora ibyo rero,ijini rihita 
rimworohereza kuri buri kintu cyose umurozi amutegetse”. 


Bimwe mubyo shitani isaba umurozi kugirango abe umukozi wayo nyawe: 


Umurozi asabwa kwambara igitabo cya(Qoran)mubirenge, no kucyinjirana 
mubwiherero 


Yandike imwe mumirongo ya Qor’an akoresheje amaraso ya Hedhi 


Yandike imwe mumirongo munsi yicyirejye 
Cyangwa yandike surat ya AlFatiha ahereye inyuma 
No guhagarika amasengesho nta suku (udhu) 


Abandi bategekwa kubaga batavuze izina ryIMANA hanyuma iryo tungo 
akarijugunya ahantu yategetswe na shitani. 


Bari mubavugisha inyenyeri cyagwa bakazubamira. 
Bari kandi mubandika kubiheko amagambo yo guhakana Imana 


Mu gihugu cya Shaam(Syria) hari hari umuntu wakundwaga n’abantu benshi 
bakamwubaha cyane bakagirango afite imigisha ivuye ku Mana. 


Uwo muntu buri mwaka yafashaga abantu bo mugihugu cye, abajyanira 
ubutumwa imiryango yabo yagiye gukora umutambagiro mutagatifu 
Imakkah,yagendaga urwo rugendo umunsi umwe cyagwa iminsi ibiri akaba 
aragarutse,abantu baramukundaga bakanamwizera 


Umunsi umwe uwo mugabo yararwaye cyane abwira umwana we ati nimpfa 
uzagende ahantu runaka nijoro ,uzahasanga ingamiya uzayurire izakujyana ibyo 
izagutegeka byose uzabyubahirize. 


Amaze gupfa, umuhungu we yakoze ibyo umubyeyi yamusabye ajya mu butayu 
aho umubyeyi yamubwiye, ahasanga ingamiya ,arayurira mu gihe atangiye 
urugendo ya ngamiya itangira kumusaba ko yamanuka akayubamira. 


umusore yarikanze cyane kumva ingamiya ivuga ,hamwe nibyo bintu birimo 
kuba , arayibaza ati: 


Ni gute nakubamira.....? Urinde.....? 


Ingamiya Iramusubiza iti:”niba ushaka ngo nkurikize ibyo ushaka nkuko byari 
bimeze ku mubyeyi wawe,nzajye ngutwara aho uzashaka hose manuka 
unyubamire.....” 


umusore arayisubiza ati: 
“njye nubamira Imana Imwe rukumbi naho wowe ntabwo nakubamira” 


Yangamiya ijugunya wa musore yiruka agana iwabo, agezeyo, atekerereza 
nyina ibyamubayeho abwira nyina ko umubyeyi (ise) yubamiraga idjini niyo 
mpamvu yarafite ubushobozi bwo kujya aho yashakaga abifashijwe niryo djini. 
Ibi biratugaragariza ko idjini ntabwo ryafasha umurozi, umupfumu cyangwa 


umuntu uwo ariwe wese ku kiguzi cyabyo agomba gukora ibikorwa 
byubuhakanyi, nabamenyi bavugako: 


“buri murozi uko arushaho guhakana Imana cyane, ninako amajini yongera 
ingufu zo kumukoreramo, nanone iyo ashaka ubufasha bwisumbuyeho 


kubayobozi bo hejuru b'amadjini, bimusaba kubangikanya imana byo mu rwego 
rwo hejuru. 


kuri izompamvu iyo ashaka kurusha abandi (barozi) imbaraga bimusaba 
guhakana imana. 


Ibi bikaba bigaragaza ko abarozi mamashitani ari abanzi ba Allah kandi 
bafashanya mukwigomeka kuyi yo ndetse no kuyihakana. 


IMANA ITI: 


Uwo munsi ubwo azakusanyiriza abantu hamwe ababwire ati: ”ewe dutsiko tw’ 
aMajini mu kuri mwigwijeho abayoboke benshi muri bene adamu ndetse 
Winshuti zabo, bazabwira Imana bati: “ewe Mana”!twishimanye nabo kugeza 
ubwo turangije igihe waduteganyirije.... Imana izavuga iti: “umuriro nicyo kicaro 
cyanyu muzabamo kugeza igihe Imana izashakira(kubaha imbabazi) mukuri 
Imana yawe niwe nyirubugenge kandi ni nyirubumenyi” 


Al An-Am-128 


ITANDUKANIRO HAGATI Y’ UMUROZI NUMUGANGA 


NUBONA BIMWE MUBIMENYETSO BIKURIKIRA UZAMENYE KO UMUNTU ARI 
UMUROZI ATARI UMUGANGA. 


Umurozi abaza izina ryumurwayi nirya nyina 

Asaba bimwe mubikoresho by’umurwayi : 

Asaba imyambaro ihisha ubwambure bwe 

Asaba umwenda yihanaguza icyuya nibindi byinshi...... 


Asaba itungo rifite ibimenyetso runaka (ibara nibindi), ribagwe hatavuzwe izina 
ry imana, na nyuma yo kuribagwa yandikira umurwayi igikagiro. 


Avuga amagambo atumvikana 

Asaba umurwayi kwirinda guhura n’abantu igihe runaka 
Guhora ari mucyumba kitagerwamo n'urumuri 

Hari nigihe asaba umurwayi kwirinda amazi iminsi mirongo ine 


(Sheikh wahiyd Abdul salam Baki aravuga ko iyo agusabye ibyo bintu 
uzamenye ko ari idjini rimusaba kubikora kandi ari irihakanyi. 


Ndetse Aha umurwayi ibintu akamusaba kubihamba ikuzimu. 


Risaba gutwika zimwe mu mpapuro hanyuma umwotsi wazo ukamuzamukiramo. 





NUBONA BIMWE MUBIMETSO TWAGARAGAJE HARUGURU UZAMENYE KO UWO 
MUGANGA ARI UMUPFUMU UZAMUGENDERE KURE 


Sheikh Abdulsalam Baki aravuga ati: uburanga bw'umurozi buhora bwijimye 
NA NONE Aragira ati: 


“kuri babandi bazi abarozi burigihe ubona baba bafite ibibazo 
mubuzima,intimba,ubuzima bubi,ibibazo nabafasha 
babo(abagabo,abagore),abana babo,kandi buri gihe ntabyishimo bagira cyangwa 
ituze. 


IMANA ITI: 


Mubyukuri hari abagabo mu bantu bikingaga ku majini y’ amagabo kubw’ibyo 
bakongererwa ibyaha” Aljinn-6 


ARONGERA AKAVUGA ati : 
“Uzishyira kure yurwibutso rwanjye azabaho mubuzima bugayitse” 


Twaha 124 


IBIMENYETSO BIGARAGAZA KO UBUROZI BUBAHO,MURI GOR'AN NO 
MUMVUGO Z'INTUMWA YIMANA MUHAMAD (IMANA IMUHE AMAHORO 
N'IMIGISHA) 


Muri surati yunnus aya ya 77 Imana iragira iti; 


Intumwa yimana Mussa iravuga iti: Muravuga ku kuri kwabamanukiye,ubu ari 
uburozi?(ko bwatsinze)kandi uburozi budatsinda.” 


Iki nikimenyetso kigaragaza ko ubupfumu(uburozi)bubaho Imana ikaba 
itumenyesha ko uburozi budatsinda. 


No muri surati al-falag Imana iragira iti; 
“Kandi nirinze na babandi bahuha mumapfundo.” 


Mugusobanura iyi Ayat umwe mu bamenyi bakuru bandika ibisobanuro bya 
gor'an Imaam Al Gurtuby aragira ati: 


Ibisobanuro by'ijambo ”NAFFATHAAT” ni abarozi igihe bari guhuha mumapfundo 
yindodo banapfundika ipfundo. 


Numumenyi Ibn Khathir muri tafsir ye asobanura bivuye kwa Ikrimah na Mujahid 
na Al Hassan Al Basry(Allah abishimire) aravuga ati: 


Aba bahuha mumapfundo ni abarozi,kandi Allah atuburira kwishyira kure nibibi 
byabo. 


Naho mu mvugo zintumwa ylmana zigaragaza ibibi byuburozi nubupfumu,kandi 
zikatubwira ko uburozi buri mubyaha bihambaye,nizi zikurikira: 


hadith yakiriwe na Abi Hurairah(Imana imwishimire) ivuye kuntumwa y'Imana 
(Imana imuhe amahoro nimigisha)aravuga ati: 


“ mwirinde ibintu birindwi byoreka,baramubaza bati ibyo bintu nibihe ewe! 
Ntumwa y'Imana? ?” 


Aravuga ati: “kubangikanya Imana(Allah),kuroga,kwica roho yaziririjwe n'Imana 
uretse iyaziruwe,kurya imigereka(Ribah),kurya imitungo yimpfubyi,guhunga 
kurugamba(Jihadi)bagenzi bawe bari kurwana,kubeshyera abategarugori 
biyejeje.” 

Yakiriwe na Bukhari na Muslim. 


Muvandimwe muri islam Intumwa y'Imana (Imana imuhe amahoro nimigisha) 
imaze kuvuga kuribyo bintu byoreka nyirabyo,bivugango iyo abikoze aba ari 
umuntu wo mumuriro(Jahanam). 


Urebye neza iyo Hadith uzasanga Intumwa (Imana imuhe amahoro nimigisha) 
yarabanje kuvuga (kuroga) mbere yo (kwica) mugihe kwica aricyaha gikomeye 
mu byaha ndenga kamere, Imana ikongera ikatubwira muri surat Al-nisaa Ayat 
ya 93 


“Uzica umwemera kubushake, ibihembo bye ni umuriro utazima kandi 
azawubamo  ubuziraherezo,na Allah azamurakarira azamuvuma kandi 
azamuhanisha ibihano bihambaye.” 


Intumwa y'|Imanaf(imana imuhe amahoro nimigisha) yahaye uburemere icyaha 
cyo kuroga kuko aricyo kiza nyuma yo kubangikanya Imana(Shirki)jna mbere 
y'Icyaha cyo kwica. 


SHAKISHA AMAHIRWE YAWE (INYENYERI YAWE)LUCKY STARS 


Imvugo (Hadith) yakiriwe na Dawood na Ibn Majah imvugo sheikh Albani 
yavuzeho ko ari imvugo nziza”, niyi mvugo nimwe mu bimenyetso bigaragaza ko 
ubumenyi bwo kuvuga ibizabaho (kuragura) ukoresheje inyenyeri ijya ivugwa 
cyane mubinyamakuru abantu bagakunda kubisoma cyane ngo bamenye 


inyenyeri zabo,ibi mumategeko ya Islam numuziro (Haram) nabazabikora ntabwo 
bazakirwa amasengesho yabo iminsi mirongo ine,kandi naba bishakisha 
bakabisoma babyemera cyagwa batabyemera,bazafatwa nka babandi bakurikira 
abarozi cyagwa abapfumu,kandi azaba ahakanye ubutumwa nibyamanuriwe 
intumwa Muhamad (imana imuhe amahoro nimigisha) 


Intumwa (imana imuhe amahoro nimigisha) yaravuze ati: 


“uziga ubumenyi bw’lnyenyeri azaba yize bumwe mu bumenyi bwo kuragura,icyo 
azarenzaho kukuragura (nukuroga cyagwa inyenyeri).” 


Ibyo byose nukuberako abiga ubumenyi bwi nyenyeri (kuragura) bizerako mu 
nyenyeri habamo amajini yabatware nabakuru, kandi bakizerako ibyo dukora 
byose biterwa nizo nyenyeri iyo zivuye aha zijya ahandi,kubera izo mpamvu abo 
bamenyi(abapfumu)bazitegereza mugicuku cyane kugirango babashe kwandika 
indagu zabo,ibi ni nkaho baba basenga izo nyenyeri. 


Hari itandukaniro hagati yubumenyi bwo mukirere (Astronomy) bukaba ntacyo 
butwaye, nubumenyi bw’inyenyeri (Astrology) kuragura byumuziro (Haram) 


Ikindi gihamya mu mvugo yakiriwe na Imran bn Hussain (Imana imwishimire) 
yavuzeko Intumwa yimana Muhamad (Imana imuhe amahoro nimigisha), 


“ntabwo ari kumwe natwe uzizera umwaku (cyera abarabu iyo bashakaga kujya 
murugendo bagurutsaga inuma yaguruka ijya iburyo bakabona kujya murugendo 
yaguruka ijya ibumoso bagasibya urugendo)bavugagako iburyo ari amahirwe 
ibumoso ari umwaku,kandi ntabwo ari kumwe natwe uzabandwa cyangwa 
guterekera,kandi uzajya guterekera cyangwa kubandwa hanyuma akemera 
ibyumurozi ubwo azaba ahakanye ibyamanuriwe Intumwa Muhamad Imana 
imuhe amahoro nimigisha. Al Bazzar. 


Murizi mvugo zose Intumwa (Imana Imuhe amahoro nimigisha) iratubuza kujya 
kubapfumu cyangwa abamenyi bingeri izarizo zose ushaka kubabaza icyo ari 
cyose,nubwo yakwiyita Hajji cyangwa sheikh cyangwa Mwalim cyangwa 
muganga kanaka,ibyo byose bakora bitangaje nuko baba bakorana namajini 
bakayubamira kugirango babe abakozi babo. 


Iki kikaba ari ikimenyetso kigaragaza ko kuragura bihari, ataribyo Intumwa 
yimana ntabwo yari kukubuza ikintu kitariho. 


KURAGURA BYATANGIYE MUGIHE CY'INTUMWA YIMANA SULEIMAN? 


Abapfumu iyo barimo kuragura basoma indagu zabo bifashisha imwe mu 
mirongo ya Qoran namwe mu masura magufi, no kuvuga izina ry'Intumwa 
yimana SULEIMAN n'Intumwa yimana ALIAS (Imana ibahe amahoro n'imigisha) 


bashaka kubeshya abantu berekana ko ibyo barimo aribintu biri mwidini ya 
Islam. 


Kuragura ntabwo byatangiye mugihe cy'Intumwa yimana SULEIMAN abapfumu 
barahimba babeshyera intumwa y'Imana SULEIMAN,ariko kuragura byari biriho 
kuva imyaka ibihumbi nibihumbi. 


Kuragura byari biriho kuva kuntumwa y'Imana SALEH (Imana imuhe amahoro) 
akaba yaraje mbere y'Intumwa y'Imana SULEIMAN imyaka myinshi. 


Imana iravuga iti: 
Baravuga :(babwira intumwa saleh); “mubyukuri uri mubarozwe” 


Ash Shuuraa-153 


KURAGURA NUBUHAKANYI. 


Abaraguzi nababakurikira babeshyera intumwa y'Imana SULEIMAN ko ariwe 
watangije ubupfumu no kuragura, naho iyi ntumwa Imana yayihaye ubwami 


buhambaye ntawagize ubwami nkubwe nyuma ye,yategekaga 
amajini,umuyaga,kumenya indimi zibikoko,nibindi byinshi.. 
IMANA ITI: 


“Tumworohereza umuyaga ugenda kubushobozi bwe ukamugeza aho ashaka 
kugera(ukamugezayo)” 


“Kandi tumwereka amashitani ibyo akora yubaka anibira mumazi” 
“Nabandi bagafungwa iminyururu iyo bigometse” 
Swaad 36-38 


Muri tafsir yumumenyi ibn Kathir yavuze amagambo ya Ibn Abbas (imana 
mwishimire) ko yavuze: 


“Asif- yari umwe mubanditsi b'intumwa y'Imana SULEIMAN kandi yarazi izina 
ryImana riri hejuru(al ismul aadham), kandi yandikaga burikintu kutegeko 
ryIntumwa Suleiman yarangiza agahisha icyo gitabo hasi yintebe y'iIntumwa 
Suleiman. Amaze kwitaba Imana(Suleiman) amajini afata cyagitabo atangira 
kugenda avanga muri buri mirongo ibiri indagu zabo,hanyuma batangira kubwira 
abantu babo ko aribyo Intumwa Suleiman yakoraga, abayahudi barabyemera, 
batangira kwamamaza ko iyi Ntumwa yari umupfumu(umurozi). 


Kugeza aho haje Intumwa y'Imana Muhamad (Imana imuhe amahoro n'imigisha) 
amanurirwa umurongo 102 muri surat Baqarah : 


Aho Imana igira iti: 


Bakurikira byabindi amashetani yakurikiye (bavugako arukuri) mubwami 
bwintumwa y'Imana Suleiman; mubyukuri Intumwa y'Imana ntiyahakanye (kuko 
kuragura nubuhakanyi) usibyeko amashitani niyo yahakanye arigomeka,bigisha 
abantu kuragura (kuko bari bazi kuva na cyera kuragura) izo ndagu zamanutse 
zizanwa nabamalaika babiri (Haruta na Maruta) mumujyi waho bita (Babylon) 
abo ba malayika ntawe bigishije,uretse ko bazaga bakabwira abantu twebwe 
turi ibigeragezo byo kureba ukwizera kwanyu kandi ntuhakane(ntiwigomeke) 
“batangira kwiga (amashetani) muribyo bigaga byo kuragura babasha 
gutandukanya hagati yumugabo numugore we (nabandi) nta nubwo babashaga 
kugirira nabi umuntu uretse itegeko (lgeno) ryiImana. Kandi biga ibintu 
bizaboreka nta nubwo bizabarokora. 


Mubyukuri bafite kwizerako abafashe iyo nzira ntaherezo ryiza bazagira(umunsi 
W'mperuka),kandi ni ninzira mbi bafashe izababuza ibyiza bya roho zabo. Iyo 
baza kumenya ukuri kwibyo bakoraga ntabwo bari kuyoboka ubuyobe. 


Sheikh Abdullah Al farsy muri Tafsir ye we agaragaza ko iyi mirongo ya Qoran 
isobanura ko kuragura ari ubuyobe(ubuhakanyi) 


Umupfumu ntacyo yatwara umuntu usibye igeno ry'Imana. 
Umupfumu we nyine niwe ugira ingaruka mbi z'indagu ze. 


No muriyi mirongo Allah aratugaragariza ko kuragura byatangiye kuva cyera 
mbere yiIntumwa y'Imana Suleiman imyaka myinshi, kuva mugihe cyabatware 
ba Babylon mu gihe hamanutse aba malaika babiri,Haruta na Maruta baje 
kwereka abantu indagu babashe kuzimenya aho bazazibona hose ntibaza zizere 
kuberako ari ubuhakanyi. 


Abantu banze gukurikiza inama zabo bamalaika bakurikira ibintu bidafite 
akamaro, ahubwo bizabaroha mubuhakanyi, nubwo bari bazi ko uzakurikira iyo 
nzira nta juru azabona. 


Kugeza ubu abapfumu baracyahamya ko uburozi bwazanywe wintumwa 
y'imana Suleiman naba malaika ba bibiri. 


Kubera ibyo benshi mubantu iyo bagiye kubapfumu bakavanga amwe mugambo 
yabo nimwe mu mirongo ya Gor'an abantu bagirango nukuri bakabyemera, naho 
binjiye mubuyobe bwubuhakanyi(kufru) 


ITEGEKO RYO KURAGURA MWIDINI YA ISLAMU 
Imam Malik (Imana imwishimire) mu gitabo cye AlMuwataa ati: 


“Umurozi aroga kugiti cye,itegeko rivugako agomba kwicwa,naho wawundi ujya 
kuraguza ntabwo yicwa. 


Undi mumenyi yitwa Ibn Qudama nawe ati: 
“ IGIHANO CY'URAGURA MW'DINI YA ISLAM NUKUMWICA” 


Iibihano nkibi byavuzweho nabasangiranjyendo batandukanye harimo 
Omar,Uthman, Ibn Omar nabandi benshi (Imana ibishimire) 


Igihano cyurupfu kandi cyavuzwe na imam Ahmed ibn Hambal(imana 
imwishimire) 
Kandi hari imvugo ya Omar bn khatwab (Imana imwishimire) yandikiye 


urwandiko aba swahaba abategeka kwica buri mupfumu (umurozi) wese 
wumugabo cyagwa wumugore. 


Umwe mubasangirangendo aravuga ati : “nyuma yo kubona urwo rwandiko 
twafashe batatu murabo barozi turabica.” 


Naho Imam Shafi (Imana imigirire impuhwe),aravuga ati: umuntu uroga ntazicwe 
naho nabyiyemerera ko ariwe wishe nawe bazamwice. 


Kuberibyo biragaragara ko abasangirangendo benshi bemeje ko umuntu uragura 
agomba kwicwa uretse Imam Shafi (Imana Imwishimire) niwe ubona ko umuntu 
upfumura atakwicwa kiretse yemeye ko ariwe waroze aribwo bamwica. 


INZIRA ZO KWIRINDA IBIBI BYABAPFUMU NAMAJINI NAMASHETANI 
Ubu ni bumwe muburyo umuntu yakwirinda ibibi nkibyo: 
1- KWEZA UMUTIMA 


Shitani amaze kuvumwa no kwirukanwa mwijuru kubera 
kwigomeka,yasezeanyije Imana ko azayobya ibiremwa uretse babandi bejeje 
imitima yabo byukuri. 


Shitani abwira Imana ati : “uretse babagaragu bawe bejeje imitima yabo 
byukuri” 


Kweza umuti (Ikhlas niya)niki?, nuguhuza ibikorwa byumutima nibyumubiri 
mukugandukira Imana yo nyine rukumbi,Atari ukwiyerekana imbere yabantu ko 
utinya imana ariko ahihishe ugakora ibiyirakaza. 


Umwe mubamenyi yitwa Al Junaid mu gihe cye yavuze ati : 

Allah afite abagaragu be bukuri,bamaze kumenya ukuri bakora ibyiza,bamaze 
gukora ibyiza,beza imitima yabo mubikorwa byiza, muruko kweza imitima 
babona ibihembo kumana bajya kure nibibi bya shitani. 


2- KWISUKURA (UDHU) 


Mu mvugo nyinshi Intumwa y'Imana Muhamad (Imana imuhe amahoro nimigisha) 
yatwigishije mubyiza byo guhorana isuku ibihe byose kumpamvu zo kubona 
ibihembo ku Mana no kwirinda ibibi aho bituruka hose. 


3- GUSENGA MU MBAGA 


Gusenga amasengesho yimbaga mumusigiti,kubera ko Intumwa y'Imana(lmana 
Imuhe Amahoro nimigisha) yatwigishije ko umuntu yishize kure yimbaga 
(jamaa) ngo ninkurugero rw’itungo ryishize kure yizindi hanyuma inyamaswa 
ikarikurikira. 


4 AMASENGESHO Y'IMIGEREKA 


Nibyiza ko usenga amasengesho yimigereka murugo,ntituzahindure amazu yacu 
amarimbi, kandi iyo usengeye murugo shitani ivuza induru cyane isohoka ivuga 
ati nta buraro nta nuburiro muri iyi nzu” 


5- GUHOZAHO UBUSABE (DUA) 


Guhozaho ubusabe ibihe byose kuberako shitani ihora igenda kubantu ibibagiza 
gusaba Imana. 


HAMWE MUHANTU UTAGOMBA KWIBAGIRWA UBUSABE 


IMBERE YO KWINJIRA MUBWIHERERO, uzavuge uti : “ALLAHUMA INI 
AUDHUBIKA MINAL KHUBUTH WAL KHABAITH” bivuga ngo: Mana nikinze kuri 
wowe shitani zavumwe z'amagore ni z'amagabo” 


IMBERE YO KURYAMA, uzasome surat Ikhlas,surat Falaq,surat Naas hamwe na 
Ayat Kursiyu, iyo usomye Ayat Kursiyu uba uri mu burinzi bwa Allah kugeza 
bukeye. 


Ni byiza kandi ko wasoma Ayat Kurusiy hanyuma aya eshatu zanyuma muri 
surat Al-Bagarat, Imana izaguha uburinzi bwamajini nabarozi umunsi wose. 

NIBYIZA GUSOMA UBUSABE BUTANDKANYE URUGERO : 


(audhu bikalimati Ilahi taamati min kulli shaytwani wa haamah wa min kulli 
aynin laamah) 


Ibisobanuro byiyo dua: 


Nikinze kumana ngo indinde na shitani wavumwe na buri gakoko kabi karuma( 
inzoka,uruvu,umuswa) na buri jisho ryose ry'ishyari) 


(bismillahi Iladhiy laa yadhuru ma-a-smihi shayiun fil ardwi walaa fiy samaa 
wahuwa samiyi aliym) 


Ibisobanuro: (ntangije izina ryimana we ntacya mubaho kibi kububasha 
nubushobozi bwe buhanitse kwisi no mukirere kandi niwe nyirukumva ninawe 
nyirubumenyi bwa burikintu.) 


lyo ugiye gusohoka murugo rwawe ugiye muri gahunda zawe uvuga ubu busabe : 
(Bismillahi tawakkaltu ala Ilahi walaa haula walaa quawata illa billah) 


Ibisobanuro : “Ntangije izina ry'imana kandi ibyiringiro byajye biri kuri we nta 
bushobozi nta mbaraga usibye iza Allah” 


6- GUSOMA KOR'AN 


Koran ni ingabo ikomeye kuri buri mwemera niyo mpamvu ari byiza kuyisoma 
burigihe iwawe. 


Nta kintu shitani itinya mubintu nka kor’an, ubusabe, hamwe namasengesho 
aguhoza hafi ya Allah burigihe, kandi buriko umugaragu yishyize kure yAllah 
niko aba ari kwiyegereza shitani. 


Urugero: 


Iyo umuntu aciye munzira agahura nimbwa y'inkazi ikamubuza amahoro 
yamubujije guhita ubwoba bwamutashye yabuze uko agira, iyo abonye nyirayo 
aziko nayikanga mwijwi rimwe yahita imubisa agatambuka yahita amusaba 
ubusabe akamukiza niyo mbwa. 


Ni nkuko rero iyo umugaragu yatangiriwe na shitani ntawundi wamurinda nawe 
uretse Allah. 


UBUSABE (DUA) BUGIRIRA INGARUKA SHITANI 


Nkuko shitani yibasira bene adamu bateye umugongo urwibutso ikaba yababuza 
amahoro, shitani nayo abuzwa amahoro nabagaragu basingiza Imana burigihe. 

Abamenyi bemeje ko shitani iyo igerageje kwegera umugaragu w'Imana uhora 
usingiza Imana burigihe,iyo igiye kumugirira nabi,bwa busabe nakwa gusingiza 
Imana cyane bikurinda nibibi bya shitani bikakubera ingabo ikomeye kuburyo 
shitani ikwegereye yikubita hasi izindi shitani zikabaza ibyabaye : 


Ese uyu byagenze bite?bagenzibayo bati! Uyu yahuye numugaragu wimana, 
izindi shitani zigahita zitinya. 


GUSINGIZA IMANA 


Ndangije izi nyigisho mburira umutima wajye nimitima yanyu kurushaho gutinya 
Imana, ko kandi nta ngabo yumwemera mana nyuma ya Koran nko gusingiza 
Imana ibihe byose. 

Gusingiza Imana,ugiye kuryama,ubyutse,ugiye muri gahunda zawe,wikanze 
ikintu,ushimishijwe nikintu,urakajwe nikintu.kuri buri kintu kikubayeho kibi 
cyagwa cyiza,nubwo waba wakoze icyaha iyo wibutse jya usingiza Allah kuko 
iyo wibutse Imana uri mubyaha ukayisingiza ukamenyako Allah niwe ushoboye 
byose ko ariwe nyirinema zose kubagaragu byatuma uva mubyaha ukihana. 
Kandi umenye ko kunkunga za Allah nimbabazi zayo aribyo byatuma ukiranuka 
bikanagushyira kure yibibi byose. 


UZARINDE INZU YAWE IBI BINTU BIKURIKIRA 

Ntuzamanike ibishushanyo (foto) munzu yawe. 

Ntuzumve indirimbo (umiziki). 

Uzirinde munzu yawe icyicaro cyamateshwa no gusebanya. 

Uzirinde ibiganiro bibi bidafite akamaro (muri Terevizio,cyagwa Radio) 


Ibyo byose bikurura amashitani munzu kandi bikirukana aba Malaika nimigisha 
murugo rwawe. 


Imana iti : “shitani nakubuza amahoro uzavuge uti :Nikinze kumana ni bibi 
byashitani” 


turasaba Allah(subhanahu wataala) ko yadushyira kure ya shitani na bambari 
bayo akazaduha ubuzima bwiza hano kwisi,akazaduha miherezo ryiza 
tuzatabaruke turi munzira Imana yishimiye.Allahuma Amiin. 


